Komission asetus (EY) N:o 2602/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta (ETA:n kannalta merkityksellinen teksti)



Virallinen lehti nro L 300 , 29/11/2000 s. 0016 - 0017



Komission asetus (EY) N:o 2602/2000, annettu 17 päivänä marraskuuta 2000, neuvoston asetuksen (EY) N:o 2494/95 soveltamista koskevista yksityiskohtaisista säännöistä yhdenmukaistetussa kuluttajahintaindeksissä suoritettavan hinnanalennusten käsittelyn vähimmäisvaatimusten osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 23 päivänä lokakuuta 1995 yhdenmukaistetuista kuluttajahintaindekseistä annetun neuvoston asetuksen (EY) N:o 2494/95(1), ja erityisesti sen 4 artiklan ja 5 artiklan 3 kohdan, on kuullut Euroopan keskuspankkia(2), sekä katsoo seuraavaa: (1) Asetuksen (EY) N:o 2494/95 5 artiklan 1 kohdan b alakohdan mukaan jäsenvaltioiden on tuotettava yhdenmukaistettu kuluttajahintaindeksi (YKHI) tammikuun 1997 indeksistä alkaen. (2) Hinnanalennusten sekä hinnanalennusten ja ostajan hintojen välisen suhteen käsittelyyn liittyy huomattavia menettelyeroja. YKHI:ssä suoritettavan hinnanalennusten käsittelyn yhdenmukaistetut menetelmät ovat välttämättömiä sen varmistamiseksi, että käsittelyn tuloksena saadut YKHI:t täyttävät asetuksen (EY) N:o 2494/95 4 artiklassa säädetyt vertailukelpoisuusvaatimukset. Lisäksi yhdenmukaistettujen menetelmien avulla parannetaan YKHI:ien luotettavuutta ja asianmukaisuutta. (3) YKHI:ssä käytetyt hinnat ovat ostajan hintoja, jotka kotitaloudet maksavat ostaessaan yksittäisiä tavaroita ja palveluita rahataloustoimina, mukaan luettuna kaikki tuoteverot miinus tuotetukipalkkiot, kaikkien suurostojen ja sesonkiajan ulkopuolisten ostojen perusteella normaalihinnoista tai -maksuista myönnettyjen alennusten vähentämisen jälkeen, pois luettuna korko- ja palvelumaksut, jotka liittyvät luottojärjestelyihin, ja pois luettuna kaikki ylimääräiset maksut, jotka ovat aiheutuneet siitä, että maksua ei ole pystytty suorittamaan ostohetkellä määrätyn maksuajan kuluessa. (4) Ominaisuuksien muuttuessa hintojen käsittelyyn olisi sovellettava laadullisesta mukauttamisesta annettuja sääntöjä, jotka sisältyvät yhdenmukaistetuista kuluttajahintaindekseistä annetun neuvoston asetuksen (EY) N:o 2494/95 toimeenpanon alkutoimenpiteistä 9 päivänä syyskuuta 1996 annettuun komission asetukseen (EY) N:o 1749/96(3), sellaisena kuin se on viimeksi muutettuna neuvoston asetuksella (EY) N:o 1688/98(4). (5) Tässä asetuksessa säädetyt toimenpiteet ovat neuvoston päätöksellä 89/382/ETY, Euratom(5) perustetun tilasto-ohjelmakomitean (TOK) lausunnon mukaiset, ON ANTANUT TÄMÄN ASETUKSEN: 1 artikla Tavoite Tämän asetuksen tavoitteena on tarkentaa yhdenmukaistetussa kuluttajahintaindeksissä, jäljempänä "YKHI", suoritettavaa hinnanalennusten käsittelyä yksittäisten tavaroiden ja palvelujen osalta sen varmistamiseksi, että YKHI:t ovat luotettavia ja asianmukaisia ja täyttävät asetuksen (EY) N:o 2494/95 4 artiklassa säädetyt vertailukelpoisuusvaatimukset. 2 artikla Ostajan hinnat Jollei toisin säädetä, YKHI:ssä käytetyissä ostajan hinnoissa on yleisesti otettava huomioon yksittäisten tavaroiden ja palvelujen hinnanalennukset, jos: a) näiden alennusten voidaan katsoa kuuluvan yksittäisten tavaroiden ja palvelujen ostoon; b) alennukset ovat kaikkien mahdollisten kuluttajien saatavilla ilman erityisehtoja (syrjimättömiä); c) ostaja tietää alennuksista sopiessaan myyjän kanssa asianomaisen tuotteen ostamisesta; ja d) saatava syntyy ostohetkellä tai tietyn ajan kuluessa todellisesta ostosta siten, että hinnanalennuksilla voidaan olettaa olevan merkittävä vaikutus määriin, joita ostajat ovat valmiita ostamaan. Erityisesti sellaisten yksittäisten tavaroiden ja palvelujen hinnanalennukset, jotka todennäköisesti ovat tai joiden oletetaan olevan saatavilla uudelleen normaalihintaisina tai jotka ovat saatavilla muualla normaalihintaisina, on otettava huomioon YKHI:ssä. Normaalihinnalla tarkoitetaan hintaa, johon ei liity ehtoja tai rajoituksia ja jota ei kuvata tarjoushintana. 3 artikla Houkuttimet Tilapäisesti kuluttajille tarjottava markkina-arvo, jäljempänä "houkutin", jonka tarkoituksena on saada kuluttajat ostamaan tietty tuote, voidaan vähentää, jos se tunnetaan. Markkina-arvo lisätään jälleen tarjouksen päättymisen ajankohtana. Lisien muodossa tarjottavat houkuttimet, kuten lisämäärät asianomaista tuotetta, muun tuotteen sisällyttäminen "ilmaiseksi" tai muut edut, on jätettävä pois, jos ne eivät ole merkittäviä. 4 artikla Ominaisuuksien muutokset Jos ominaisuudet muuttuvat, hintojen käsittelyssä on noudatettava ominaisuuksien muutoksista annettuja sääntöjä ja erityisesti komission asetuksen (EY) N:o 1749/96 5 artiklan laadunmukautusta koskevia sääntöjä. 5 artikla Täytäntöönpano Jäsenvaltioiden on sovellettava tätä asetusta joulukuusta 2000 alkaen, ja se tulee voimaan joko tammikuun 2001 indeksistä alkaen tai tammikuun 2002 indeksistä alkaen. 6 artikla Tarkistukset 1. Siirtymätoimenpiteenä silloin, kun tämän asetuksen säännösten soveltaminen vaikuttaa kaikki hyödykkeet kattavan indeksin vuosimuutokseen [m/(m - 12] enemmän kuin yhden prosenttiyksikön kymmenyksen verran sellaiseen indeksiin verrattuna, jossa hinnanalennuksia ei oteta huomioon, kyseisiä indeksisarjoja on asianmukaisesti tarkistettava. 2. Yleiset säännökset YKHI:ien tarkistamiseksi annetaan asetuksen (EY) N:o 2494/95 14 artiklassa säädettyä menettelyä noudattaen, minkä jälkeen ei enää noudateta siirtymätoimenpiteitä. 7 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 2000. Komission puolesta Pedro Solbes Mira Komission jäsen (1) EYVL L 257, 27.10.1995, s. 1. (2) Lausunto annettu 24. marraskuuta 2000 (ei vielä julkaistu virallisessa lehdessä). (3) EYVL L 229, 10.9.1996, s. 3. (4) EYVL L 214, 31.7.1998, s. 23. (5) EYVL L 181, 28.6.1989, s. 47.